หนังสือสุภาษิต

**หนังสือสุภาษิต** (; , ; ; , "สุภาษิต (ของซาโลมอน)") เป็นหนังสือในส่วนที่ 3 (ที่เรียกว่าเคทูวีม) ของคัมภีร์ฮีบรู ตามธรรมเนียมถือกันว่าเป็นผลงานของกษัตริย์ซาโลมอนและนักศึกษาของพระองค์ ภายหลังปรากฏในพันธสัญญาเดิมในคัมภีร์ไบเบิลของศาสนาคริสต์ เมื่อหนังสือสุภาษิตได้รับการแปลเป็นภาษากรีกและภาษาละติน ชื่อของหนังสือก็มีรูปแบบที่แตกต่างกันออกไป ในเซปทัวจินต์ (LXX) ภาษากรีกชื่อกลายเป็น  (, "สุภาษิต"); ในวัลเกตภาษาละตินชื่อกลายเป็น  ซึ่งเป็นที่มาของชื่อหนังสือในภาษาอังกฤษว่า *Book of Proverbs*

หนังสือสุภาษิตไม่เป็นเพียงประชุมบทนิพนธ์ แต่ยังเป็น "รวมผลงานของรวมผลงาน" ที่เกี่ยวข้องกับรูปแบบของชีวิตที่คงอยู่มานานมากกว่าสหัสวรรษ เป็นตัวอย่างของปัญญานิพนธ์ในคัมภีร์ไบเบิล และเป็นการตั้งคำถามเกี่ยวกับค่านิยม พฤติกรรมทางศีลธรรม ความหมายของชีวิตมนุษย์ และการประพฤติที่ถูกต้อง และรากฐานของเทววิทยาของหนังสือสุภาษิตคือ "ความยำเกรงพระเจ้า (มีความหมายถึงการยอมจำนนต่อพระประสงค์ของพระเจ้า) เป็นจุดเริ่มต้นของปัญญา" ปัญญาได้รับการยกย่องจากบทบาทในการทรงสร้างของพระเจ้า พระเจ้าทรงครอบครองปัญญาก่อนสิ่งอื่นใด และพระองค์ทรงควบคุมความวุ่นวายผ่านทางปัญญา และด้วยเหตุที่มนุษย์มีชีวิตและความเจริญรุ่งเรืองจากการทรงสร้างของพระเจ้า การแสวงปัญญาจึงเป็นแก่นแท้และเป้าหมายของชีวิต

หนังสือสุภาษิตแบ่งออกเป็นส่วนต่าง ๆ ได้แก่ การเชื้อเชิญเริ่มต้นให้เข้าหาปัญญา ความแตกต่างระหว่างคนฉลาดกับคนโง่ และวจนิพนธ์ทางศีลธรรมในหัวข้อต่าง ๆ บทที่ 25–29 กล่าวถึงความยุติธรรม คนชั่วร้าย คนรวย และคนจน ส่วนบทที่ 30 เกี่ยวกับ "ถ้อยคำของอากูร์" เกี่ยวกับสิ่งทรงสร้างและพระกำลัง

## โครงสร้าง

หนังสือสุภาษิตแบ่งกลุ่มสุภาษิตตามคำนำขึ้นต้นดังต่อไปนี้:
* สุภาษิต 1–9: "บรรดาสุภาษิตของซาโลมอน ผู้เป็นกษัตริย์แห่งอิสราเอลและโอรสของดาวิด"
* สุภาษิต 10–22:16: "บรรดาสุภาษิตของซาโลมอน"
* สุภาษิต 22:17–24:22: "ถ้อยคำของคนมีปัญญา"
* สุภาษิต 24:23–34: "ข้อความเหล่านี้เป็นคำกล่าวของคนมีปัญญาด้วย"
* สุภาษิต 25–29: "ต่อไปนี้เป็นบรรดาสุภาษิตของซาโลมอนด้วยเหมือนกัน ซึ่งคนของเฮเซคียาห์ กษัตริย์ยูดาห์ได้คัดลอกไว้"
* สุภาษิต 30: "ถ้อยคำของอากูร์"
* สุภาษิต 31:1–9: "ถ้อยคำของเลมูเอล พระราชาแห่งมัสสา พระราชชนนีตรัสสอนคำนี้แก่พระองค์"
* สุภาษิต 31:10–31: ภรรยาที่เลิศประเสริฐ

## ดูเพิ่ม
* "คนโง่ที่ทำความโง่ซ้ำแล้วซ้ำอีก ก็เหมือนสุนัขที่กลับไปหาสิ่งที่มันสำรอกออกมา"
* สุภาษิต 30
* สุภาษิต 31

## อ้างอิง

## บรรณานุกรม
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## อ่านเพิ่มเติม
* Crenshaw, James L. "Book of Proverbs", The Anchor Bible Dictionary, 1992
* Dockery, David S. (general ed.), *Holman Bible Handbook*, Holman Bible Publishers, Nashville, 1992
* Lasor, William Sanford, Hubbard, David Allan, & Bush, Frederic Wm., *Old Testament Survey: The Message, Form, and Background of the Old Testament*, 1996
* Murphy, Roland E., Wisdom Literature: Job, Proverbs, Ruth, Canticles, Ecclesiastes, and Esther. Grand Rapids, 1981
* Steinmann, Andrew, "Proverbs 1–9 as a Solomonic Composition", Journal of the Evangelical Theological Society, 43, no. 4
* 
* 
* 

## แหล่งข้อมูลอื่น

* คำแแปล*หนังสือสุภาษิต*ออนไลน์:
** คำแปลของศาสนายูดาห์:
*** Mishlei – Proverbs (Judaica Press) translation [with Rashi's commentary] at Chabad.org
** คำแปลของศาสนาคริสต์:
*** Bible Gateway 35 languages/50 versions
*** Unbound Bible 100+ languages/versions at Biola University
* แนะนำ:
** ''Introduction to the Book of Proverbs'' a Forward Movement publication
*  – Various versions


สุภาษิต
สุภาษิต
หมวดหมู่:ประชุมบทนิพนธ์
สุภาษิต